Snillfjorden

Snillfjorden er en fjordarm av Hemnfjorden i Heim og Orkland kommuner i Trøndelag. Fjorden har innløp mellom Hafsmo i nord og Forrahammaren i sør og strekker seg 14 kilometer østover til tettstedet og det tidligere kommunesenteret Krokstadøra i Snillfjord i bunnen av fjorden. Her munner elvene Bergselva og Snilldalselva ut i fjorden. På sitt dypeste er fjorden mer enn 200 meter dyp. 

Bygda Ytre Snillfjord i Heim ligger på sørsiden nesten helt ytterst i fjorden. Grenda Skorilla ligger litt lenger øst, og her forlater veien fjorden og fortsetter mot Orkland. Hele nordsiden av fjorden, og sørsiden innover fra Skorilla er ikke utbygget med vei. Det ligger enkelte isolerte gårdsbruk på nordsiden.

 Referanser 
Snillfjorden på Norgeskart.no fra Statens kartverk

Kategori:Fjorder i Heim
Kategori:Fjorder i Orkland